3F er for øjeblikket i gang, med en kampagne for at få polske arbejdere i skoven på overenskomst. De er rundt i hele regionen, på juletræsplantagerne for at snakke med dem og give dem et fagblad på polsk. - Vi vil fortælle dem hvordan vi kan hjælpe dem, så de ikke bliver snydt, siger sekretariatsleder Torben Jensen til TV2/Nord. Hvis arbejderne eller arbejdsgiverne ikke vil lege med kan 3f kun gøre noget hvis der sker noget dissideret ulovligt. Derudover er fagforbundets eneste våben blokade og strejke. - Vi skal have hjælp af polakkerne for at kunne forbedre deres forhold, siger Torben Jensen. Vi har tidligere her på TV2/Nord sat fokus på østearbejderne i de nordjyske plantager og skove og forholdene og reglerne, eller mangel på samme er helt ude i skoven, mener 3F. Pr .1. maj 2009 bliver det endda langt værre mener forbundet. Her falder Østaftalen nemli bort, og de almindelige EU regler kommer til at gælde, også for Østeuropa. - Vi har kaos nu, men jeg tror det bliver ragnarrok nå r den forsvinder, siger Torben Jensen. 3F besøgte Tirsdag sytten plantager og fandt tyve polske arbejdere. Ti af dem arbejdede dog under dansk overenskomst. Et af besøgene endte i en politianmeldelse, da det viste sig at de polske arbejdere blev ledet af en dansker fra et dansk firma, hvilket er ulovligt. Se mere 19.30 i TV2/NORD.

Opsummering:
Det er sæson for juletræer og dermed også højsæson for østarbejdere. 3F, som vil have de udenlandske arbejdere på overenskomst, kalder forholdene kaotiske. Første politianmeldelse er sendt af sted.